runetrust/blame-folketinget-dk huggingface dataset:
Zenia Stampe (RV), 2023-12-08:
Det kan jo være lidt svært at vide på forhånd.
Så derfor har jeg bare lyst til at spørge: Hvis det så er en dansk mand, der har tæsket sin kone fra Columbia, Thailand, Ukraine, eller hvad det kunne være, skal den kvinde så bare smides ud af landet?
Eller kunne det give mening, at hun kunne få lov til at blive, men også få lov til at forlade sin voldelige danske ægtefælle?
Mikkel Bjørn (DF), 2023-12-08:
Hvis de tæsker deres koner, vil jeg da håbe for dem, at de ikke bliver familiesammenført med deres udenlandske koner.
Det tænker jeg da vil være i konens interesse.
Zenia Stampe (RV), 2023-12-08:
Jeg skulle også lige bryde mit hoved med, hvordan man ligesom kunne lave noget systematik ud af det her.
For så skulle man jo spekulere i at få en herboende mand til at love, at han ville tæve en, så denne person kunne få opholdstilladelse.
Den mand kan så ikke gøre det til en løbende forretningsmodel, for hvis man en gang er blevet familiesammenført og har tævet sin kone, må man ikke blive familiesammenført igen.
Så kunne ordføreren ikke bare lige for mig uddybe, hvad det lige er for en forretningsmodel eller systematik, man kunne trække ned over det her område, som kunne gøre den her lille lempelse for de her ganske få kvinder til en ladeport for indvandring?
Kim Edberg Andersen (NB), 2023-12-08:
Jeg tror aldrig, jeg sagde, at man kunne gøre det til en forretningsmodel, for jeg er fuldstændig klar over reglerne.
Så det er et one time job, du kan gøre, kan man sige, hvis du er en dansk mand, der får en kone herop.
Men jeg kan altså godt se nogle problemstillinger, hvor man har været her og har været i et parforhold i et stykke tid, men går fra hinanden af alle mulige grunde, og der så lige pludselig kan snige sig den tanke ind i hovedet på en, at hvis man nu sørger for at falde ned ad trappen eller slå sig selv eller gøre et eller andet, kan man så have en direkte vej til opholdstilladelse, hvor alternativet ofte ville være hjemsendelse.
Jeg ved, det lyder kynisk, men virkeligheden er bare kynisk, og det kan vi se på alle de andre områder, hvor vi kan se, at der er sket udnyttelse.
Så nej, det er da ikke noget, jeg vil anbefale folk i folkeskolen, altså at tro, at de skal leve livet med en forretning som det her, for det tror jeg ikke er muligt.
Men jeg har bare ikke den blåøjede tilgang, at jeg ikke er bekymret for, at det kan ske.
Jeg tror også godt, det kan ske i større omfang, end man regner med.
Vi har lige stået og været imod et lovforslag, fordi der var tre ansøgere om året.
Jeg tror, det her kan være en adgang for flere end tre.
Men igen vil jeg i forhold til det der med vold sige, at der ikke er nogen, der skal leve med vold, de bliver udsat for uden grund.
Men jeg er bare bekymret for, at der er nogle, der kan finde på at udnytte det.
Mikkel Bjørn (DF), 2023-12-08:
Vi har da bl.a. her tidligere på året foreslået konsekvent at adskille mindreårige fra deres voksne ægtemænd, når de kommer fra mellemøstlige diktaturstater.
Der mindes jeg, at Enhedslisten, Danmarksdemokraterne og mange andre partier stemte imod.
Det kan vi undre os over i Dansk Folkeparti, men det er måske bare, fordi vi grundlæggende ser forskelligt på det her problem med social kontrol.
Ja, det handler om mennesker, der allerede er her, men det handler om mennesker, der allerede er her under nogle forudsætninger, som Dansk Folkeparti ikke er enige i.
Der er nogle mennesker, der er udsat for social kontrol.
Det er frygteligt, men det er ikke ensbetydende med, at de skal have ret til ophold i Danmark.
Kim Edberg Andersen (NB), 2023-12-08:
Jeg tror ikke, det overgår ordførerens fantasi, for jeg kender ordføreren som et meget fantasifuldt menneske.
Jeg tror, at lige på det her område kan ordføreren jo nok ikke følge min tankegang hele vejen, og det er jo helt anderledes.
Men nej, jeg er faktisk bekymret for det, fordi jeg har set, at vi på andre områder har oplevet, at der har været en eller anden grad af udnyttelse af det af folk, der er kommet hertil, og der kan være betaling involveret osv.
Jeg er enig i, at der skal meget til, at man lige vælger at få et blåt øje for det, men for nogle mennesker kan det være enormt attraktivt at få lov til at blive her.
Og man skal have lov til at blive i Danmark, hvis man har beskyttelsesbehov eller den gældende lovgivning giver en mulighed for det.
Sådan må det være.
Zenia Stampe (RV), 2023-12-08:
Det overgår min fantasi en smule, må jeg sige.
Mikkel Bjørn (DF), 2023-12-08:
Jamen jeg synes, jeg er nødt til at kommentere de sådan ret uvederhæftige påstande om, hvad Dansk Folkeparti egentlig mener om social kontrol og kvinder, der bliver udsat for vold.
Jeg kan forsikre ordføreren om, at vi er meget optaget af at hjælpe kvinder, der er udsat for både social kontrol og vold i hjemmet.
Vi er bare ikke optaget af at hjælpe dem på samme måde, som både Radikale Venstre og Enhedslisten er, hvor det handler om, at alle i verden, der er udsat for urimelige forhold, og det er der mange, der er – meget, desværre – hjælpes bedst ved at opholde sig i Danmark.
Det mener vi bare ikke er løsningen, altså at løsningen på alverdens urimeligheder, problemer og mennesker, der er udsat for uhyrlige ting, er at hente alle de mennesker til Danmark.
Det mener vi bare ikke er den rigtige løsning.
Jeg ved godt, Enhedslisten står et andet sted, men det ændrer jo ikke ved, at Dansk Folkeparti er meget optaget af at hjælpe kvinder, der er udsat for både social kontrol og vold i hjemmet, så længe de er her.
Men det ændrer ikke på, at det ligesom skal være en løftestang til, at de mennesker kan få fast ophold i Danmark.
Zenia Stampe (RV), 2023-12-08:
Nu er det ikke for at hænge nogen ud, men jeg synes, det er lidt underligt, at spørgeren kun forholder sig til mænd med udenlandsk baggrund, for det her handler jo også om danske mænd, som tæver deres familiesammenførte koner.
Skal danske mænd heller ikke have mulighed for at blive familiesammenført med udenlandske ægtefæller?
Sólbjørg Jakobsen (LA), 2023-12-08:
Det er jeg opmærksom på at ordføreren mener, og derfor siger jeg også, at jeg ikke har lyst til at have lempeligere vilkår for folk, som kommer hertil og ikke kan tilpasse sig de regler, vi opsætter for, hvordan man opfører sig over for hinanden.
Rosa Lund (EL), 2023-12-08:
Igen vil jeg sige, at jeg er med på, at ordføreren er vikar, men for debattens skyld vil jeg bare gerne lige understrege, at det her beslutningsforslag selvfølgelig gælder begge køn, alle køn.
Det gælder alle familiesammenførte.
Og man vil stadig skulle bevise, at der er blevet begået vold.
Men jeg vil gerne sige tak til ordføreren for svaret.
Sólbjørg Jakobsen (LA), 2023-12-08:
Det dejlige ved at være så åben om, at der er forskelle mellem mænd og kvinder, er, at jeg faktisk godt tør sige, at det sker yderst sjældent, at kvinder lyver om det her.
Men jeg ved også, fordi fru Rosa Lund også er ligestillingsordfører, at hun ved, at vi ikke kan lave lovgivning, der kun gælder for ét køn.
Og hvis der er mænd især fra andre kulturer end danske, som går rundt og banker deres kvinder, og som kan få nogle fordele i lovgivningen ved at sige, at de er blevet udsat for partnervold, så er det en problemstilling, jeg er vågen over for.
For det her gælder ikke kun kvinder.
Jeg siger ikke, at det kun vil ske for mænd, for det vil også kunne ske for kvinder, men det er bare en måde, man kan omgå lovgivningen på.
Og det er altså en problematik, som jeg synes vi skal være opmærksomme på.
Brigitte Klintskov Jerkel (KF), 2023-12-08:
Tak til Enhedslisten for at rejse den her debat, hvor vi jo i dag sambehandler de her fire beslutningsforslag.
Lad mig slå fast én gang for alle, at det selvfølgelig ikke skal være sådan, at kvinder på grund af regler bliver nødt til at blive i et voldeligt ægteskab.
I dag er der mulighed for at foretage individuelle vurderinger i forhold til den lovgivning, der er.
Vi vil fra Konservatives side gerne være med til, at vi i udvalget kigger på, hvordan vi sikrer, at kvinderne er klar over det, og kigger på, om reglerne er klart nok skrevet, sådan at vi også får kigget på, om den her undtagelsesbestemmelse, der er i lovgivningen, bruges godt nok.
Så det vil vi egentlig gerne være med til at vi kigger på i udvalget, og hvis vi kunne lave en fælles beretning om, hvad vi ligesom kan enes om at vi skal kigge på, er vi også med på det.
Rosa Lund (EL), 2023-12-08:
Jeg ved, at ordføreren er vikar, men jeg ved også, at ordføreren går rigtig meget op i ligestillingspolitik, og jeg ved også, at ordføreren ved rigtig meget om ligestillingspolitik.
Derfor vil jeg bare spørge Liberal Alliance, om Liberal Alliance virkelig tror, at partnervold er noget, man opfinder – for det er jo nærmest det, der ligger i talen – altså at man lyver om, at man er blevet udsat for vold.
Er det noget, der sådan sker ofte?
Sólbjørg Jakobsen (LA), 2023-12-08:
Først og fremmest vil jeg gerne takke Enhedslisten for at have fremsat disse beslutningsforslag.
Vi har behov for at diskutere de risici og den fare, der kan være i forbindelse med familiesammenføring, negativ social kontrol og generelt de udfordringer, der hersker ude i parallelsamfundene.
Det er dog således, at vi godt kan frygte, at disse beslutningsforslag kan føre til nye problemer.
Ligeledes er der flere andre steder, hvor der kan opstå huller i det net, som ellers skulle sikre, at opholdstilladelse er forbundet med integration i samfundet.
Opholdstilladelse skal helst optjenes for positiv adfærd og ikke, fordi nogen har udsat nogen for noget ondt.
Den er bare ikke helt uproblematisk.
Der skal dog ikke herske nogen tvivl om, at partnervold er et alvorligt problem, og det skal bekæmpes i enhver henseende.
Det er også noget, vi ser i et større omfang i andre kulturer i Danmark.
At lave en kobling mellem at være offer for partnervold og at give opholdstilladelse kan give forkerte incitamenter, men vi er som sagt glade for diskussionen, selv om vi ikke er helt enige i det løsningsforslag, som Enhedslisten kommer med.
For vi skal naturligvis finde på måder at hjælpe partnervoldsofre på, også det offer, som sidder ude i parallelsamfundet og er underlagt negativ social kontrol, nogle endda fra en helt, helt ung alder.
Vi er derfor i Liberal Alliance imod forslagene, men vi indgår fortsat gerne i en dialog om løsninger på den her problematik.
Tak for ordet.
Peter Skaarup (DD), 2023-12-08:
Det er jo en spændende diskussion, og den skal vi da have – helt sikkert.
Jeg synes godt, at vi kan være optaget af at bekæmpe negativ social kontrol og at bekæmpe barnebrude og det, at man overhovedet har gjort det muligt, uden dermed at lempe udlændingepolitikken.
Og det er der, hvor vandene skiller, kan man sige.
Og nu er Enhedslisten så kommet med fire forslag til, hvor de mener man skal lempe udlændingepolitikken for at imødegå det her problem.
Vi har jo mange andre forslag til, hvordan man kunne gøre det, og derfor er der jo ikke noget krav, fordi Enhedslisten lige har fundet på de fire ting, som vi synes at der er nogle modhager ved, om, at vi så skal støtte de fire beslutningsforslag.
Sådan kan det ikke være.
Rosa Lund (EL), 2023-12-08:
Kan hr. Peter Skaarup ikke forstå, at jeg synes, at det klinger en lille smule hult, at Danmarksdemokraterne ikke støtter det her forslag?
Det er jo ikke første gang, ordføreren og jeg står hernede i salen og diskuterer negativ social kontrol, og som ordføreren selv refererer til, er det også et emne, som jeg tit og ofte har diskuteret med fru Inger Støjberg.
Nu giver vi så muligheden for, at vi faktisk kan hjælpe voldsudsatte kvinder, altså kvinder, der er udsat for partnervold i deres parforhold.
Dem ville vi få mulighed for at hjælpe her, men det vil Danmarksdemokraterne så alligevel ikke, når det kommer til stykket.
Peter Skaarup (DD), 2023-12-08:
Jeg synes ikke, at der er nogen grund til sådan at forsøge at nedgøre den optagethed af at ville hjælpe nogle piger, som det jo er, altså nogle piger, der bliver gift i en alt, alt for tidlig alder, hvor de slet ikke er i stand til at overskue konsekvenserne af det.
Hvordan kan det overhovedet ske, og hvordan har det kunnet ske?
Og der har fru Rosa Lund selv været med til at fælde en dom over fru Inger Støjberg, da hun var minister, for det, fru Rosa Lund mener at hun gjorde som minister.
Det kan vi tage en diskussion af en anden gang.
Men igen vil jeg sige, at jeg mener, det er to forskellige ting.
Ét er, at man kan være optaget af at bekæmpe den her tendens til barnebrude rundtomkring i hele verden, men jo ikke mindst i Danmark.
Det er én ting.
Men noget andet er, om vi skal til at lempe vores udlændingepolitik med det resultat, at vi åbner vores grænser for, at der kommer flere familiesammenførte, asylansøgere, eller hvem det nu kan være, til Danmark.
Rosa Lund (EL), 2023-12-08:
Tak for det, og tak til Konservative for den, hvad skal man sige, indtil videre positive opbakning til i hvert fald at se på det her.
Kunne man f.eks. forestille sig, at de rapporter kunne indgå i Konservatives stillingtagen til de her fire beslutningsforslag?
Mikkel Bjørn (DF), 2023-12-08:
Vi vil gerne – det er det, der er vores opgave som parti i det danske Folketing – have et opgør med negativ social kontrol i Danmark.
Men vi vil gerne tage et opgør med negativ social kontrol i Danmark, og det gør vi selvfølgelig ved at sikre, at dem, der udøver negativ social kontrol, og deres familier slet ikke opholder sig i Danmark i første omgang.
Rosa Lund (EL), 2023-12-08:
Skal vi så ikke hjælpe dem?
Nu er de her jo.
De er jo allerede i landet.
De bor på krisecentre rundtomkring i Danmark.
Hvorfor skal vi så ikke hjælpe dem?
Jeg må sige, at jeg synes, det klinger meget hult, når Dansk Folkeparti siger, at de gerne vil have et opgør med negativ social kontrol.
Så synes jeg hellere bare, man skal være ærlig og sige, at det, man gerne vil, er, at man bare gerne vil smide mennesker ud af landet.
Mikkel Bjørn (DF), 2023-12-08:
Det handler om de her kvinders mulighed for at beholde deres opholdstilladelse i Danmark, hvis de lader sig skille fra en mand, der eksempelvis begår vold mod dem.
Essensen i det her er, at de her kvinder jo slet ikke burde være her i første omgang, fuldstændig ligesom deres voldelige ægtemænd ikke burde være her i første omgang.
Det er det, der er sagen for os i Dansk Folkeparti.
Rosa Lund (EL), 2023-12-08:
Tak for det.
Jeg kan jo blive lidt i tvivl om, om hr. Mikkel Bjørn overhovedet har læst de her fire beslutningsforslag.
For de ændrer jo sådan set ikke på antallet af mennesker, der bliver familiesammenført, overhovedet ikke.
Det er slet ikke det, forslagene går ud på.
Forslagene går ud på at hjælpe kvinder, der er voldsudsatte, og jeg ved, at Dansk Folkeparti så tit står nede i den her sal og snakker om, at nu skal vi også gøre noget ved negativ social kontrol.
Her er muligheden, Dansk Folkeparti.
Her er muligheden.
Det kommer bag på mig, at man ikke kan støtte de her forslag i Dansk Folkeparti.
Men det er måske, fordi man har bildt sig selv ind, at det handler om antallet af mennesker, der bliver familiesammenført.
Det gør det ikke.
Mikkel Bjørn (DF), 2023-12-08:
Tak for det.
Jeg ved ikke, hvilket dyr det her er, men det er i hvert fald trojansk.
Vi skal i dag sambehandle fire beslutningsforslag fra Enhedslisten, og de er nummereret B 37, B 38, B 39 og B 40.
B 37 fremhæver, at næsten halvdelen af kvinderne på danske krisecentre har etnisk minoritetsbaggrund, og mange af dem er familiesammenførte.
Det siger jo i virkeligheden det hele, nemlig at der er et markant problem blandt dem med udenlandsk baggrund i Danmark i forbindelse med vold i familien, og at vi skal være endnu mere påpasselige med familiesammenføringer, end vi er i forvejen.
Det er ikke acceptabelt, at kvinder hentes til Danmark fra fjerne lande med kulturelle normer, der er meget forskellige fra vores, og hvor de her kvinder også risikerer deres liv, hvis de vender tilbage som fraskilte.
Det problem er jo særlig udtalt blandt kvinder fra mellemøstlige lande i modsætning til eksempelvis polske kvinder, der jo ikke oplever den samme stigmatisering, hvis de er fraskilt og vender tilbage til Polen.
Jeg vil minde om, at også indførelsen af 24-årsreglen var et vigtigt skridt.
Hvis aldersgrænsen havde været lavere, kunne andelen af kvinder med mellemøstlig baggrund på kvindekrisecentre måske have været endnu højere, end den er i dag.
De her fremlagte forslag indeholder dilemmaer.
På den ene side er situationen for kvinder i voldelige forhold selvfølgelig dybt, dybt forfærdelig.
Det står klart.
På den anden side bør et voldeligt forhold med en fjerntboende fætter, når man selv bor i Pakistan, ikke være en direkte vej til dansk opholdstilladelse, især ikke, hvis ægteskabet, der er grunden til opholdet, aldrig burde have fundet sted i første omgang.
Selv om forslagene på overfladen kan virke sympatiske over for de enkelte kvinder, der lider under vold i hjemmet, kan vi ikke støtte forslagene i Dansk Folkeparti – forslagene, der samtidig åbner op for opholdstilladelse, hvis de nødvendige kriterier ikke er opfyldt.
Vi skal løse de her problemer ved at være mere restriktive med, hvem der får adgang til landet, og sikre, at de ægteskaber, der indgås, er baseret på ægte kærlighed og ikke er arrangerede ægteskaber fra barnsben.
Det tjener selvfølgelig også kvindernes tarv bedst.
Tak for ordet.
Brigitte Klintskov Jerkel (KF), 2023-12-08:
Det vil jeg se frem til.
Dem er ordføreren meget velkommen til at sende, så de ligger øverst i indbakken.
Rosa Lund (EL), 2023-12-08:
Tak for det.
Jeg kender selv sagtens til det der med at have mange ordførerskaber og modtage mange rapporter, men jeg skal sørge for, at ordføreren alligevel får de her to rapporter øverst i indbakken, når vi skal arbejde videre med de her forslag.
Brigitte Klintskov Jerkel (KF), 2023-12-08:
Nu er det sådan, at jeg også er socialordfører, så jeg modtager jo rigtig mange af de her rapporter.
Jeg har ikke læst dem alle sammen i detaljen, for med syv ordførerskaber inden for mange områder modtager jeg rigtig mange rapporter.
Men jeg er godt klar over, at der er en problemstilling i forhold til det her, og det er også derfor, jeg siger, at vi er åbne for at kigge på, om der er noget, vi kan gøre for, at det måske bliver mere klart og tydeligt, hvad det egentlig er, vi gerne vil med den bestemmelse, der i loven.
Rosa Lund (EL), 2023-12-08:
Tak for det, og tak til hr. Peter Skaarup for talen.
Nu ved jeg jo, at formanden for Danmarksdemokraterne, fru Inger Støjberg, går meget op i at adskille minoritetsetniske kvinder fra deres partner.
Det gælder så bare ikke, når kvinderne er udsat for vold, eller hvordan skal jeg forstå Danmarksdemokraternes politik på det her område?
Mohammad Rona (M), 2023-12-08:
Ja, tingene hænger sammen på en vis måde.
Vi er i hvert fald i Moderaterne meget optaget af, at man adskiller det, så man har dansk udlændingepolitik og så arbejdsmarkedspolitik for sig, og man kan jo sige, at 40 pct. af den vækst, der er kommet siden 2008, kommer fra udenlandsk arbejdskraft.
Altså, vi har jo bygget et samfund op, hvor det er rigtig svært ikke at kunne have udenlandsk arbejdskraft, og langt de fleste, der kommer til Danmark, er jo fra lande som Polen, Rumænien, Tyskland, USA osv.
Så den der skræmmekampagne om, at det er afghanere, irakere og alt muligt, der vil søge til Danmark, er jo forkert.
Mikkel Bjørn (DF), 2023-12-08:
Jeg kan bekræfte, at Dansk Folkeparti har mange gode idéer til, hvordan alle partier her i Folketinget bør føre deres politik.
Så hvis der er nogen, der er i tvivl om det, må de altid gerne henvende sig.
Så kommer vi gerne med gode idéer.
Men jeg er bare nødt til at stå fast på det grundlæggende, som er, at vi i Dansk Folkeparti ikke ønsker nogen som helst former for lempelser af dansk udlændingepolitik.
Og jeg synes, at Liberal Alliance bruger deres ressourcer forkert ved at fokusere på sådan en teknokratisk minilempelse i stedet for de meget, meget store problemer, vi har i vores samfund.
Det er bare det, vi kan se: Hvis vi, som Moderaterne foreslår, tager folk fra Afrika og Mellemøsten og alle mulige andre fjerne lande, som vi har utrolig dårlige erfaringer med at tage folk fra, så er der, selv hvis de måske er i beskæftigelse, mange af dem, der nærer islamistiske sympatier i deres fritid.
Der er måske familiemedlemmer, der bliver familiesammenført, og som ender med at være kriminelle og udgøre store økonomiske udgifter for staten i form af overførselsindkomster i lange årrækker.
Det er der bare, og det er vi bare nødt til at erkende.
Mads Fuglede (V), 2023-12-08:
Jamen jeg synes, jeg prøvede at beskrive det i min tale ved at sige, at det her med, at vi sørger for, at der er den bedste kobling mellem det, der er den udenlandske arbejdskrafts kompetencer, og den kompetence, som Danmark efterspørger, sikrer, at der er så godt styr på den enorme brug af udenlandsk arbejdskraft – vi har jo 300.000 mennesker, der får lønindkomst i Danmark, og som er udlændinge – og at det er så ordnet, at vi kan stå på mål for, at vi har så liberal en udlændingepolitik, som vi har, på det her område.
Steffen Larsen (LA), 2023-12-08:
Mens jeg havde et fuldtidsjob som underviser, var jeg ved siden af radiovært, og jeg havde en forretning ved siden af som selvstændig, som jeg også drev.
Det var jo hele tre gode ting på en gang, som var med til at berige det her samfund, forhåbentlig.
Hvorfor er det specifikt, at ordføreren mener, at den slags mulighed for at kunne lave flere forskellige ting – som jo beriger vores samfund, gør os alle sammen rigere og gør, at tingene kører bedre – skal en udlænding ikke have lov til at have, selv om udlændingen har arbejdstilladelse her?
Mads Fuglede (V), 2023-12-08:
Tak for ordet.
I Venstre deler vi Liberal Alliances ambition om flest mulige personer i arbejde.
Det gælder også udenlandsk arbejdskraft.
Udenlandsk arbejdskraft bidrager til det danske arbejdsmarked, og det er et bidrag, som ikke kan undervurderes, så tak til Liberal Alliance for at sætte fokus på den dagsorden med dette beslutningsforslag.
Noget af det, der er lykkedes med tilgangen af udenlandsk arbejdskraft til Danmark, er, at vi er rigtig gode til at knytte en udlænding til et specifikt job i Danmark.
Vi har sammenlignet med mange andre lande ikke så mange dårlige sager.
Vi har ikke mange, der kommer under forgivende af at lave en bestemt ting, og så ender de under kummerlige forhold og laver noget andet.
Og en del af succesen og en af grundene til, at der er en bred folkelig opbakning til udenlandsk arbejdskraft i Danmark, er netop det forhold, at vi er så gode til det, altså at når man er i Danmark, er man her på ordentlige vilkår.
Venstre kan ikke støtte beslutningsforslaget om at afskaffe kravet om sammenhæng mellem hoved- og bibeskæftigelse.
Vi mener, at danske virksomheder skal have gode muligheder for at tiltrække kompetent udenlandsk arbejdskraft og rekruttere de medarbejdere, som de har brug for.
Reglerne skal understøtte, at udlændinge skal kunne bruge deres kompetencer, og vi er helt enige med Liberal Alliance i dette forhold.
Vi mener bare, at reglerne allerede understøtter dette forhold.
For når der er krav til sammenhæng mellem hoved- og bibeskæftigelse, sikrer man jo netop, at udlændinge bruger deres kompetencer bedst.
Vi sikrer, at det, der er grundlaget for, at vi er så gode her i landet til at parre en udlænding med et job i Danmark, er, at det går op i den ligning, der også handler om, at deres aktivitet på det danske arbejdsmarked skal være under ordnede vilkår.
Det er derfor helt logisk, at der er krav om sammenhæng mellem hoved- og bibeskæftigelse.
Vi ser ingen grund til at ændre de nuværende regler på området, som blev vedtaget i 2018 efter en lignende debat som den, vi kommer til at få her i dag.
De blev vedtaget af et bredt flertal i Folketinget, bl.a. med opbakning fra Liberal Alliance.
Så vi kan ikke tilslutte os beslutningsforslaget.
Tak for ordet.
Rasmus Stoklund (S), 2023-12-08:
Nej, det handler netop om, at man ikke skal se eksempler på nogen, der forsøger at omgå udlændingelovgivningen og misbruge nye muligheder til at underminere det danske arbejdsmarked ved at stille dem ringere arbejdsvilkår i udsigt.
Det er typisk muligt at tage endnu flere timer på sin arbejdsplads, hvis det er det, man har et ønske om, og det er jo derfor, man er kommet oprindelig.